
72                                                          DR.31.10.2017                                                

 
Oleh sebab itulah saya ingin mencadangkan bahawa penting untuk kerajaan untuk 

mewujudkan satu yang dipanggil, “hisbah rakyat”. Hisbah ini satu konsep pemantauan 
kepada segala bentuk pelaksanaan bajet bagi rakyat. Ya, kerajaan telah ada Laporan Audit 
Negara, kerajaan ada PAC menerusi Parlimen dan kita ada badan seperti SPRM dan 
sebagainya tetapi tidak cukup bagi saya. Di sana perlu ada satu badan ditubuhkan melibatkan 
rakyat. Sekiranya bajet itu melibatkan mereka maka mereka mesti dilibatkan dalam 
pemantauan bajet ini supaya ia benar-benar turun pada sasaran. 

Sebagai contoh saya ambil, bila kerajaan mengisytiharkan bahawa RM50 juta 
diperuntukkan untuk pendawaian sekolah tahfiz, disalurkan menerusi GiatMara. Bila 
disalurkan kepada GiatMara sejauh manakah yang disalurkan itu betul-betul sampai kepada 
sekolah tahfiz. Kalau bajet umpamanya mungkin sekitar RM10 ribu bagi sebuah sekolah 
mungkin di-markup harganya menjadi RM12 ribu dan sebagainya, maka perlulah ada satu 
badan yang mana anggota-anggota pertubuhan atau persatuan yang terlibat dengan tahfiz 
ini dilibatkan sama untuk memantau turunnya bajet itu biar telus. Oleh kerana dalam masa 
yang sama kita lihat MARA juga ada dikaitkan dengan isu ketirisan seperti isu yang berlaku 
di Australia. Maka tidak mahu perkara seumpama ini diulang lagi maka sangat penting untuk 
hisbah rakyat ditubuhkan oleh kerajaan.   

Dalam keadaan Islam kita ada empat bentuk hisbah. Ada bentuk ‘raqabah zatiyyah’, 
maknanya seseorang itu dia menjadi pegawai kerajaan, dia menjadi pemimpin, dia ada satu 
perasaan dirinya takut kepada Allah untuk bertindak yang paling baik untuk akhiratnya; 
kedua, ada ‘raqabah ilahiyah’, makna dia sedar bahawa Allah SWT memantau segala kerja 
buat dia; ketiga ‘raqabah isytimaiyyah’, iaitu pemantauan masyarakat; dan keempat ‘raqabah 
hukumiyah’ iaitu pemantauan oleh kerajaan. Ketiga yang belum dilaksanakan sebetul-
betulnya kerana itulah saya mencadangkan untuk kerajaan menggerakkan hisbah rakyat ini 
untuk menggambarkan ketelusan dalam pengurusan bajet turun kepada rakyat. Itu yang 
pertama. 

Kedua, saya rasa perkara yang penting untuk kita perhatikan dalam bajet ini ialah 
isu defisit dan juga hutang. Walaupun setiap kali pembentangan bajet dibuat dan kita 
bercakap di Parlimen, kerajaan tentunya memberikan jawapan yang sama. Jawapan tentang 
kenapa defisit, kenapa hutang. Kalau bab hutang kerajaan akan kata, “Biasalah kita 
berhutang, yang penting hutang kita itu belum melebihi kadar yang ditentukan iaitu belum 
melepasi 55 percent KDNK”. Itu jawapan standard yang saya dengar daripada awal saya 
menjadi Ahli Parlimen 2013 sampai sekarang pun saya jangka jawapan yang sama juga akan 
diberikan dalam penggulungan nanti, insya-Allah. 

Akan tetapi sebagai wakil rakyat kita kena bercakap. Kita perlu menyatakan bahawa 
Kerajaan Barisan Nasional tanpa gagal selama 21 tahun berturut-turut dari pembentangan 
bajet untuk tahun 1998 hingga terakhir sekarang tahun 2018 membentangkan bajet defisit.  
Ya, kita tidak menyatakan salah untuk defisit pada sesetengah keadaan tetapi dalam kita 
ambil kaedah surah Yusuf sebagai contoh yang mana Allah SWT mengajar kepada kita tujuh 
tahun yang segar, yang ekonominya baik, tujuh tahun yang ekonomi kemarau, ya mungkin 
berlaku defisit. Akan tetapi kalau 21 tahun yang berlaku kalau awal tahun 1998, 1999 kerajaan 
menghadapi krisis ekonomi tetapi kemudian kerajaan berhadapan dengan ekonomi yang baik 
selepas pada itu dan sekarang baru pula menghadapi krisis ekonomi tetapi kerajaan masih 
gagal di kala mana ekonominya baik masih lagi membentangkan bajet defisit dan yang 
menyebabkan akhirnya berlakunya tunggakan hutang. 

Hutang menurut laporan ekonomi yang dibekalkan kepada kita menunjukkan 
bahawa pada Jun 2017, jumlah hutang Kerajaan Persekutuan ialah RM685 bilion. Hutang 
tidak pernah turun tetapi hutang sentiasa naik. Kalau kita kata kita bayar hutang, sepatut bila 
kita bayar hutang, hutang makin berkurang. Macam mana kita bayar hutang tetapi hutang 
semakin bertambah. Ini isu yang perlu kita sebut bagi rakyat tahu perkara ini.  

Apa yang paling saya bimbang bilamana kerajaan berhutang bagaimana kerajaan 
berhutang. Mungkin bagi setengah orang dia pandang biasa hutang ini. Akan tetapi kalau kita 
lihat sebagai contoh hutang Kerajaan Persekutuan RM685 bilion ini, dengan RM662.36 bilion 
adalah hutang dalam negeri yang mana 53 percent-nya menggunakan sekuriti Kerajaan 
Malaysia dan 38.2 percent adalah terbitan pelaburan Kerajaan Malaysia.   

Saudara-saudara, Ahli-ahli Parlimen Yang Berhormat sekalian, Sekuriti Kerajaan 
Malaysia adalah sistem hutang berdasarkan riba. Berbeza dengan terbitan pelaburan 
Kerajaan Malaysia. Di kala kita bercakap tentang barakah kita bacakan ayat... [Membaca 



Oleh sebab itulah saya ingin mencadangkan bahawa penting untuk kerajaan untuk. mewujudkan satu yang dipanggil, "hisbah rakyat". Hisbah ini satu konsep pemantauan kepada segala bentuk pelaksanaan bajet bagi rakyat. Ya, kerajaan telah ada Laporan Audit Negara, kerajaan ada PAC menerusi Parlimen dan kita ada badan seperti SPRM dan sebagainya tetapi tidak cukup bagi saya. Di sana perlu ada satu badan ditubuhkan melibatkan rakyat. Sekiranya bajet itu melibatkan mereka maka mereka mesti dilibatkan dalam pemantauan bajet ini supaya ia benar-benar turun pada sasaran. Sebagai contoh saya ambil, bila kerajaan mengisytiharkan bahawa RM50 juta diperuntukkan untuk pendawaian sekolah tahfiz, disalurkan menerusi GiatMara. Bila disalurkan kepada GiatMara sejauh manakah yang disalurkan itu betul-betul sampai kepada sekolah tahfiz. Kalau bajet umpamanya mungkin sekitar RM10 ribu bagi sebuah sekolah mungkin di-markup harganya menjadi RM12 ribu dan sebagainya, maka perlulah ada satu badan yang mana anggota-anggota pertubuhan atau persatuan yang terlibat dengan tahfiz ini dilibatkan sama untuk memantau turunnya bajet itu biar telus. Oleh kerana dalam masa yang sama kita lihat MARA juga ada dikaitkan dengan isu ketirisan seperti isu yang berlaku di Australia. Maka tidak mahu perkara seumpama ini diulang lagi maka sangat penting untuk hisbah rakyat ditubuhkan oleh kerajaan. Dalam keadaan Islam kita ada empat bentuk hisbah. Ada bentuk 'raqabah zatiyyah', maknanya seseorang itu dia menjadi pegawai kerajaan, dia menjadi pemimpin, dia ada satu perasaan dirinya takut kepada Allah untuk bertindak yang paling baik untuk akhiratnya; kedua, ada 'raqabah ilahiyah', makna dia sedar bahawa Allah SWT memantau segala kerja buat dia; ketiga 'raqabah isytimaiyyah', iaitu pemantauan masyarakat; dan keempat 'raqabah hukumiyah' iaitu pemantauan oleh kerajaan. Ketiga yang belum dilaksanakan sebetul- betulnya kerana itulah saya mencadangkan untuk kerajaan menggerakkan hisbah rakyat ini untuk menggambarkan ketelusan dalam pengurusan bajet turun kepada rakyat. Itu yang pertama. Kedua, saya rasa perkara yang penting untuk kita perhatikan dalam bajet ini ialah isu defisit dan juga hutang. Walaupun setiap kali pembentangan bajet dibuat dan kita bercakap di Parlimen, kerajaan tentunya memberikan jawapan yang sama. Jawapan tentang kenapa defisit, kenapa hutang. Kalau bab hutang kerajaan akan kata, "Biasalah kita berhutang, yang penting hutang kita itu belum melebihi kadar yang ditentukan iaitu belum melepasi 55 percent KDNK". Itu jawapan standard yang saya dengar daripada awal saya menjadi Ahli Parlimen 2013 sampai sekarang pun saya jangka jawapan yang sama juga akan diberikan dalam penggulungan nanti, insya-Allah. Akan tetapi sebagai wakil rakyat kita kena bercakap. Kita perlu menyatakan bahawa Kerajaan Barisan Nasional tanpa gagal selama 21 tahun berturut-turut dari pembentangan bajet untuk tahun 1998 hingga terakhir sekarang tahun 2018 membentangkan bajet defisit. Ya, kita tidak menyatakan salah untuk defisit pada sesetengah keadaan tetapi dalam kita ambil kaedah surah Yusuf sebagai contoh yang mana Allah SWT mengajar kepada kita tujuh tahun yang segar, yang ekonominya baik, tujuh tahun yang ekonomi kemarau, ya mungkin berlaku defisit. Akan tetapi kalau 21 tahun yang berlaku kalau awal tahun 1998, 1999 kerajaan menghadapi krisis ekonomi tetapi kemudian kerajaan berhadapan dengan ekonomi yang baik selepas pada itu dan sekarang baru pula menghadapi krisis ekonomi tetapi kerajaan masih gagal di kala mana ekonominya baik masih lagi membentangkan bajet defisit dan yang menyebabkan akhirnya berlakunya tunggakan hutang. Hutang menurut laporan ekonomi yang dibekalkan kepada kita menunjukkan bahawa pada Jun 2017, jumlah hutang Kerajaan Persekutuan ialah RM685 bilion. Hutang tidak pernah turun tetapi hutang sentiasa naik. Kalau kita kata kita bayar hutang, sepatut bila kita bayar hutang, hutang makin berkurang. Macam mana kita bayar hutang tetapi hutang semakin bertambah. Ini isu yang perlu kita sebut bagi rakyat tahu perkara ini. Apa yang paling saya bimbang bilamana kerajaan berhutang bagaimana kerajaan berhutang. Mungkin bagi setengah orang dia pandang biasa hutang ini. Akan tetapi kalau kita lihat sebagai contoh hutang Kerajaan Persekutuan RM685 bilion ini, dengan RM662.36 bilion adalah hutang dalam negeri yang mana 53 percent-nya menggunakan sekuriti Kerajaan Malaysia dan 38.2 percent adalah terbitan pelaburan Kerajaan Malaysia. Saudara-saudara, Ahli-ahli Parlimen Yang Berhormat sekalian, Sekuriti Kerajaan Malaysia adalah sistem hutang berdasarkan riba. Berbeza dengan terbitan pelaburan Kerajaan Malaysia. Di kala kita bercakap tentang barakah kita bacakan ayat... [Membaca.